
Adatvédelmi tisztviselő
 (DPO)

A Magyar Agrár- és Élettudományi Egyetem (MATE) Magyarország egyik meghatározó egyeteme és tudásközpontja rendkívül szerteágazó tevékenységi körrel és az egész országra kiterjedő campus- és intézeti hálózattal. 

Egyetemünkre gyakorlott adatvédelmi tisztviselő (DPO) munkatársat keresünk a MATE gödöllői székhelyére. 

Téged keresünk, ha stabil a tudásod és többéves gyakorlatod van adatvédelmi munkakörben, ha szereted a kihívásokat és az összetett feladatokat, precíz vagy és szívesen tartoznál egy stabil, folyamatosan fejlődő, ambiciózus víziókkal rendelkező egyetemhez.  

Munkaidő: teljes munkaidő

Jogviszony időtartama: határozatlan idejű



Főbb feladataid az alábbiak lennének:
· a MATE adatvédelmi megfelelésének elősegítése, támogatása és nyomon követése;
· tájékoztatás és szakmai tanácsadás nyújtása a MATE vezetése, szervezeti egységei és munkatársai részére a személyes adatok kezelésével összefüggő jogszabályi kötelezettségekről;
· az adatvédelemre vonatkozó jogszabályok, európai és hazai iránymutatások, valamint hatósági állásfoglalások figyelemmel kísérése és alkalmazásuk szakmai támogatása; 
· az adatvédelmi jogszabályoknak, valamint a MATE belső adatvédelmi szabályzatainak való megfelelés nyomon követése;
· szakmai támogatás az érintetti jogok gyakorlásával kapcsolatos eljárásokban; 
· közreműködés az adatkezelési nyilvántartások vezetésében, felülvizsgálatában és naprakészen tartásában; 
· közreműködés adatkezelési tájékoztatók, szabályzatok elkészítésében és aktualizálásában; 
· szakmai tanácsadás az adatvédelmi incidensek kezelésével kapcsolatban, az incidenskezelési folyamat támogatása és nyomon követése, valamint közreműködés a kapcsolódó jogszabályi kötelezettségek teljesítésében;
· tanácsadás az adatvédelmi hatásvizsgálatok (DPIA) lefolytatásával kapcsolatban, valamint azok végrehajtásának nyomon követése; 
· kapcsolattartás a Nemzeti Adatvédelmi és Információszabadság Hatósággal, valamint együttműködés a felügyeleti hatósági eljárások során; 
· adatvédelmi tudatosságot elősegítő oktatások, képzések szervezése és megtartása; 
· adatvédelmi szempontú véleményezés új adatkezelési folyamatok, informatikai rendszerek és szerződések előkészítése során;
· az adatkezelési műveletekhez kapcsolódó adatvédelmi kockázatok figyelemmel kísérése és a kockázatok kezelésére vonatkozó szakmai javaslatok kidolgozása.
Jelentkezés feltétele:
· felsőfokú végzettség és szakképzettség;
· legalább 3 év adatvédelmi területen szerzett gyakorlat; 
· az összetettebb, bonyolultabb feladatok megoldásának képessége, precizitás;
· az adatvédelem iránti elhivatottság, nyitottság az új ismeretek befogadására;
· nagy munkabírás, jó problémamegoldó képesség, gyors munkatempó;
· az MS Office programok készség szintű ismerete; 
· cselekvőképesség és büntetlen előélet.
Az elbírálásnál előnyt jelent:
· jogász, illetve adatvédelmi szakjogász szakképzettség;
· adatvédelmi tisztviselőként (DPO) szerzett gyakorlat;
· felsőoktatási intézménynél vagy közfeladatot ellátó szervezetnél hasonló munkakörben szerzett tapasztalat;
· információbiztonsági ismeretek; 
· mesterséges intelligenciával kapcsolatos ismeretek;
· angol nyelven történő magabiztos kommunikáció, elsősorban írásban.
A pályázat részeként benyújtandó iratok:
· fényképes szakmai önéletrajz;
· motivációs levél a bérigény megjelölésével.
Amit kínálunk:
· versenyképes jövedelem;
· hosszú távú és biztos munkalehetőség Magyarország egyik legnagyobb egyeteménél;
· heti egy nap home office munkalehetőség (péntek);
· Cafeteria (SZÉP kártya), céges mobiltelefon-előfizetés;
· kiváló, támogató munkahelyi légkör, csapatmunka;
· utazási költségtérítés;
· folyamatos szakmai fejlődési lehetőségek (tréningek, konferenciák) biztosítása;
· üdülési, sportolási lehetőségek.
A jelentkezés határideje: 2026. december 5.
A jelentkezés módja: 
A profession.hu állásportálon vagy az allaspalyazat@uni-mate.hu e-mail címen keresztül. A tárgyban kérjük megjelölni a betöltendő munkakör elnevezését: „Adatvédelmi tisztviselő (DPO)” és a pályázat azonosító számát: MATE-K/98-55/2026.
A munkavégzés helye: 2100 Gödöllő, Tessedik út 4. (átmenetileg, az Egyetem főépületének felújítása miatt).

Egyéb tájékoztatás:
· A munkakör az első sikeres pályázót követően azonnal betölthető.
· Az Egyetem munkavállalói a Munka Törvénykönyvének hatálya alá tartoznak. 
· A pályázat elküldésével a pályázó külön nyilatkozat nélkül is beleegyezik abba, hogy a pályázat elbírálásában résztvevők a pályázati anyagba betekinthetnek, illetve abba is, hogy a munkáltató a pályázatok előzetes áttekintését követően dönthet akként, hogy a pályázót állásinterjúra nem hívja be. 
· A jelentkező a pályázat elküldésével külön nyilatkozat nélkül is elfogadja az Egyetem álláspályázatokról szóló adatkezelési tájékoztatójában foglaltakat:
https://uni-mate.hu/documents/40312/242434/adatkezeles-allas.pdf/266bd871-ff7d-1c69-5f64-12cdfc40f1af?t=1698743488923

Biztos hely, biztos tudas, biztos jévé!




